6. ΚΟΙΝΗ ΑΝΑΦΟΡΑ Των Πρέσβεων Γαλλίας και Μεγάλης Βρεττανίας, εν Κωνσταντινουπόλει τη 9 Σεπτ. 1829. Η Υψηλή Πύλη, επιθυμούσα να συμμορφωθή ακριβώς με τας ευχάς των τριών Αυλών των συνυπογραψασών  την συνθήκην της 6 Ιουλ. 1827, και αφιερουμένη εις την αμερόληπτον αυτών δικαιοσύνην ως προς την εντελή εκτέλεσιν της συνθήκης ταύτης, μας διεβίβασε προ ολίγου την δήλωσιν, ης πιστήν και επίσημον μετάφρασιν διαβιβάζομεν ώδε προς την Υ. Ε. Δι΄αυτής αναδέχεται την επίσημον υποχρέωσιν να υπογράψη παν το υπό του εν Λονδίνω Συμβουλίου αποφασισθησόμενον. Ούτως εξεπληρώθη ως προς το ουσιώδες αυτής αντικείμενον η υπό των τριών Υψηλών Δυνάμεων ανατεθείσα ημίν αποστολή. Προσθέτομεν δε ότι, ένεκα των περιστάσεων, εκρίναμεν αναγκαίον να πέμψωμεν προς τον κ. Κόμητα Διεβίσκην Ζαβαλκάνσκην αντίγραφον, ωσαύτως επίσημον, της δηλώσεως της Υψηλής Πύλης, ήτις άλλως διέταξεν ήδη τους εν Αδριανουπόλει αυτής πληρεξουσίους να ενεργήσωσιν ομοίαν γωνστοποίησιν προς τους πληρεξουσίους της Α.Α.Μ. 